Paano 'yong…
ibang nando'n sa bahay ng Saimori? Ayos lang ba silang lahat?
Ayos lang sila.
Mabuti naman.
Nag-aalala ka pa rin sa kanila sa kabila ng pinagdaanan mo?
Higit sa anuman, sobrang saya ko po na ligtas kayo, Ms. Miyo.
A, paano ang bahay?
Nasunog lahat.
Nasunog lahat…
Sir, may hihingin sana akong pabor.
Puwede mo ba akong dalhin ulit sa bahay ng Saimori?
MY HAPPY MARRIAGE
KABANATA 7 KAAKIT-AKIT NA BABAE SA TAG-INIT
Mag-ingat ka sa paghakbang mo.
Opo.
Totoo nga, talagang nasunog lahat.
Oo.
Dahil nasunog na ang mansiyon, pinaalis na nina Shinichi at Kanoko Saimori
ang mga tagapagsilbi at lilipat na sila sa tirahan nila sa probinsiya.
Parang pagbagsak sa lupa mula sa taas.
Kahit totoong kagagawan ito ng pamilyang Tatsuishi,
hindi ito isinapubliko.
Walang legal na kaparusahan para sa pamilyang Tatsuishi.
Pero para akuin ang responsibilidad,
ang panganay na si Kazushi ang magiging pinuno
ng pamilyang Tatsuishi.
Gano'n ba.
Tinanggap ng bagong pinuno ng pamilya ang ilang pinagbabawal kong kautusan.
Dahil do'n, mapapasailalim ang pamilyang Tatsuishi sa pamilyang Kudo.
Kung gano'n, paano si Kaya?
Mag-isa siyang ipadadala bilang tagapagsilbi sa isang istriktong pamilya.
Makabubuti sa kaniyang maranasan ang mundo sa labas.
Kaya.
Ano 'yon?
Lalabas lang ako sandali.
Ayos ka lang ba sa kaunting gamit?
Ano 'yon? Iniinsulto mo ba 'ko?
Kaya. Bagong simula ito.
Magsimula tayo ng bagong buhay ngayon.
Magkasama nating itatayo ulit ang pamilyang Saimori.
Ayaw mong ito ang maging katapusan, di ba?
'Wag mo 'kong kausapin nang ganiyan!
Di ba aalis ka?
Oo, aalis na ako.
Ayos 'yan. Mag-ingat ka.
Tinanim 'tong puno ng seresa noong araw na kinasal ang nanay ko.
Ito ba 'yong gusto mong makita?
Opo.
Pakiramdam ko, tinatawag ako ni Nanay para pumunta rito.
Ano'ng problema?
A, wala.
Hindi ko dapat yata ginawa 'yon.
Sir?
May pananagutan din ako kung bakit lumala ito.
Hindi po totoo 'yan.
Makatwiran po ang ginawa n'yo para sa 'kin.
Miyo.
Pinasaya n'yo po ako nang sobra.
Tapos ka na ba rito?
Opo.
Alam mo,
baka mahirap ang seremonya ng kasunduang pagpapakasal dahil sa pamilyang Saimori.
Kasunduang pagpapakasal.
Oo. Tungkol sa kinabukasan natin.
Iniisip kong simulan na ang mga paghahanda para maikasal na tayo sa madaling panahon.
Baka kailanganin nating puntahan ang dating pinuno ng pamilya.
Dating pinuno?
Ibig mong sabihin, ang tatay mo?
Oo. Pinipilit niya talaga ako na humanap ng posibleng mapapangasawa.
Nagsawa na ako.
Ibig sabihin po, galing sa tatay n'yo ang alok na kasal sa pamilyang Saimori?
Kailangan kong siguraduhin na hindi siya madidismaya.
Bakit siya madidismaya?
Baka para kay Kaya dapat ang alok na 'yon.
Kung mangyari 'yon, gagawin kong uling si Tatay nang walang alinlangan.
Po?
Koji.
Salamat noong isang araw, Mr. Kudo.
Nagpapagaling ka ba nang maayos?
Oo, salamat sa pag-aalala.
Mabuti naman.
Miyo, puwede ba kitang makausap sandali?
Koji, nagpapasalamat ako para sa ginawa mo sa akin noong isang araw.
Wala akong ginawa.
Sinabihan ko lang si Mr. Kudo.
Hindi. Sabi niya, nailigtas niya ako agad
dahil sa 'yo.
Ganoon ba?
Napagdesisyunan ko nang umalis sa bayan na 'to.
Saan ka pupunta?
Doon sa lumang kapitolyo. Gusto ko ulit sanayin ang sarili ko.
Nalaman ko kung gaanong lakas pa ang kailangan ko.
Ayoko nang maging walang kuwenta.
Sigurado ako
na gagalingan ni Kaya sa pagsisilbihan niya.
Kaya gagalingan ko rin.
Gusto kong maging malakas para maprotektahan ang kahit sinong gusto ko.
At… Natatandaan mo ba?
Dati, noong nag-usap tayo, may sasabihin dapat ako?
Ha?
Patawad.
Ginusto kong tulungan ka.
Ginusto kong tumawa kasama ka katulad ng normal nating ginagawa.
Kasi g--
Pasensiya na.
Hindi ko alam kung ano'ng tinutukoy mo.
Ganoon ba.
Hindi, ayos lang.
Hindi naman 'yon mahalaga.
Magandang narinig ko ang gusto mong sabihin.
O siya, aalis na ako.
Miyo, hanggang sa muli.
Kailangan ko ring magsikap para maging mas magaling.
Simple lang ang proseso ng kasunduang pagpapakasal namin.
Isinulat lang namin ang pangalan namin sa papel.
Sa huli, hindi naganap ang kasunduan sa harap ng dalawang pamilya.
Dahil sa pirma naming dalawa, opisyal na niya akong mapapangasawa.
KIYOKA KUDO MIYO SAIMORI
Ms. Miyo.
Malapit ka nang maging opisyal na Mrs. Kudo.
Mrs. Kudo? Naku.
Tao po?
Sandali lang po.
O, ikaw ba si Miyo?
Opo.
Ikinagagalak kitang makilala. Ako si Hazuki Kudo.
Ate ako ni Kiyoka.
Sinasabi mo bang gusto mo na pag-aralan ulit ang pagiging binibini?
Opo. Hindi po ba puwede?
Hindi, di naman ako tutol diyan.
Pero kailangan mo ba talaga?
Opo. Ako po mismo ang hahanap ng guro, at di ko po kayo aabalahin.
Pakiusap po.
Di mo naman kailangang yumuko nang ganiyan.
Namumula ka.
May lagnat ka ba?
Parang wala naman.
Wala po akong lagnat. Ayos lang po ako.
Sigurado ka?
Opo, kaya lang… kasi…
Kumalma ka. Hindi kita inaasar.
Sige na nga.
Salamat po, sir.
May kilala akong puwedeng magturo.
Iimbitahin ko siya rito.
Salamat--
'Wag mong alalahanin 'yon.
Nararapat lang 'yon sa isang taong naglilibang.
Naglilibang?
Inom lang po kayo.
Ay, maraming salamat. Nauuhaw na ako.
Kayo po pala ang ate ng mapapangasawa ko.
Oo. Di ba kami magkamukha?
Laging sinasabi ng iba na pareho kami ng mata.
A, opo. Ano…
Ms. Hazuki.
Ang tagal nating di nagkita.
Uy! Yurie!
Ang tagal na talaga.
Ilang taon na ba ang nakalipas mula no'ng huli tayong nagkita?
Masaya akong maayos pa rin ang lagay mo.
Hindi pa rin kayo nagbabago, Ms. Hazuki.
Hay, naku. Hindi ka pa rin talaga nagbabago, Ate.
O, Kiyoka. Hindi ka ba papasok sa trabaho?
Wala akong pasok ngayon.
Ay, ano ba yan!
Parati ka na lang masungit.
Magsaya ka! May magandang mapapangasawa ka na ngayon.
Wala kang pakialam doon.
Sige na nga.
Maiba ako, Miyo. Ay, ayos lang bang tawagin kitang Miyo?
Opo.
Alam mo bang tinawag ako rito ni Kiyoka para magturo ng pagiging isang binibini?
Po?
Uy, Kiyoka. Hindi mo sinabi sa kaniya?
A, akala ko nasabi ko.
Pagpasensiyahan mo na siya. Lagi siyang umiiwas magpaliwanag.
Siguro hindi siya masyadong nagsabi sa 'yo ng tungkol sa 'kin.
A, kasi… A…
Ayos lang.
Tatanggapin ko ang responsibilidad para gawin kang maayos na binibini.
Salamat po sa pagtanggap sa 'kin.
Panahon na ng tenjikubotan, di ba?
Alam mo, tinatawag ito na "dahlia" sa ibang bansa.
Ang gandang pakinggan, di ba?
Gusto ko talaga ang mga bulaklak na ito.
Halika rito, Miyo.
Sige po.
May paborito ka bang bulaklak?
A, ano…
Wala po ako masyadong alam na bulaklak.
A, tinatawag na Asiatic dayflowers ang mga damong 'yan.
May mga pangalan din po ang mga damo?
Oo naman. Kahit gaano kaliit, may pangalan lahat ang mga bulaklak.
At magaganda silang lahat.
Hanggang tanghali lang nananatiling nakabukas ang mga dayflowers.
Gano'n man, nakatindig sila at may pagmamalaking nakabukadkad.
Alam mo, pakiramdam ko talaga na maganda lahat ng mga bulaklak.
dahil ginagawa nila ang makakaya nila para mamukadkad sa limitadong panahon.
Hindi ba't gano'n din tayo, Miyo?
Gawin natin ang lahat para mamuhay nang maganda sa limitadong panahon.
Opo.
PATNUBAY SA PAGIGING MAYBAHAY
Una sa lahat, gusto mong malaman ang wastong pag-uugali ng babae, di ba?
Opo.
Handa po akong matuto.
Sa totoo lang, hindi naging maganda ang pagpapakasal ko.
Nagtapos ako sa Eskuwelahan ng mga Babae at marami akong natutuhan.
Kaya madali kitang matuturuan ng mga pangunahing aral.
Huwag ka masyadong mag-alala, ha?
A… Masaya po akong pumunta kayo.
Di po ako makapaniwalang ang ate ng mapapangasawa ko ang magtuturo sa 'kin.
Ikinararangal ko po.
Mabuti naman!
Grabe, napakabait na dalaga!
Kiyoka, puwede ko ba siyang iuwi?
Hindi.
'Wag kang madamot. Mas matututo siya kapag nag-aral siyang kasama ako.
Hindi!
Naiintindihan ko.
Kung kukunin ko si Miyo rito, malulungkot ka na wala siya.
Hindi sa gano'n.
O siya, kung mag-aaral ka, siguro kailangang magkaroon ka ng layunin.
Layunin?
Oo. Kung may pansamantala kang layunin, puwede mo nang pag-aralan 'yon.
May parating na salusalo dalawang buwan mula ngayon.
Imbitado kami ni Kiyoka.
Bilang unang hakbang, dapat kang sumama sa amin.
Ayos lang 'yon. Parang pagpapakilala lang ang salusalong 'yon.
Pero…
Bakit hindi mo subukan?
Sir.
Walang saysay ang pag-aaral mo kung hindi mo isasabuhay ang nalalaman mo.
Naiintindihan ko po.
Hayaan n'yo po akong pumunta sa salusalo.
'Wag mong masyadong pahirapan ang sarili mo.
Hindi naman kita biglang pagdadamitin at pasasayawin.
Opo.
Ayos na 'yang kinikilos mo. Hindi ka dapat mag-alala.
Sa tingin n'yo po?
Oo.
Sa susunod, gagawa ako ng kalendaryo para sa aaralin mo. Magtulungan tayo.
Sige po.
Ang bait ni Ms. Hazuki.
Gusto kong maging kahanga-hangang babae
katulad ni Ms. Hazuki.
Gusto kong maging karapat-dapat para sa asawa ko.
May nararamdaman ako na pambihirang kakayahan.
Miyo. Papasok ako.
Tama na…
Magiging maayos na ang lahat.
Bangungot na naman.
Parang pamilyar ang mga nalalabi na pambihirang kakayahan.
Mukhang hindi naman nasira ang barrier sa palibot ng bahay.
Imposibleng may nakapasok na tagalabas.
Kung posible ang panghihimasok sa pamamagitan ng pambihirang kakayahan…
Usuba…
Itayo ulit ang barrier!
Magmatiyag nang maigi!
Major General Okaito.
Ano 'yon?
Pasensiya na po at nahuli ako.
Pasensiya na at naabala kita sa trabaho mo, Kiyoka.
Ayos lang po.
Balita ko may natanggap na pagsisiwalat si Takaihito.
Mag-uusap kaming dalawa, mag-uulat din ako tungkol kay Tatsuishi.
Kailangan mong sumama sa 'kin.
Opo, sir.
At bago tayo umalis, may kailangan akong sabihin sa 'yo.
Ano po 'yon?
May nanghimasok sa puntod.
Hindi kaya…
Totoo. Wala pa tayong detalye,
pero nabuksan ang Libingan.
Dumating na ang panahon.
Pupuntahan ka na namin,
Miyo.
Ang pagsasalin ng subtitle ay ginawa ni Carlo Canaman